Na temelju članka 35. i 391. Zakona o vlasništvu i drugim stvarnim pravima (»Narodne novine« broj 91/96, 68/ 98, 137/99, 22/00, 114/01, 79/06, 141/06, 146/08, 38/09, 153/ 09 i 143/12), Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20)  članka 18. Statuta Općine Jelenje (Službene novine Primorsko-goranske županije br. 33/09, 13/13, 6/16, 17/17 i Službene novine Općine Jelenje br. 5/18, 11/18, 29/20), Općinsko vijeće  Općine Jelenje na 28. sjednici održanoj dana  04.3.2020. donosi
ODLUKU
Članak 1.

Odbija se zahtjev Michaela Bana za ukidanje statusa javnog dobra na  dijelu k.č. 4206  KO Dražice ukupne površine 1 ar i 2 m2 oznake zemljišta javno dobro, traženog temeljem geodetskog elaborata br. 007/2021 izrađenog od strane geodetske tvrtke CONFINUM. d.o.o. Rijeka.
Članak 2.

Ova Odluka stupa na snagu objavom u »Službenim novinama Općine Jelenje«







OPĆINSKO VIJEĆE OPĆINE JELENJE





    Predsjednik

                                                                   Luka Zaharija, prof.
KLASA:  010-01/21-01/28
URBROJ:  2170/04-03-21-17
Dražice, 04.3.2021.

PRAVNA OSNOVA:
Pravna osnova za donošenje ovog akta  propisan je  člankom  35. i 391. Zakona o vlasništvu i drugim stvarnim pravima (»Narodne novine« broj 91/96, 68/ 98, 137/99, 22/00, 114/01, 79/06, 141/06, 146/08, 38/09, 153/ 09, 143/12 i 152/14) i člankom 103. stavkom 1. 2. i.3. Zakona o cestama (“Narodne novine” br. 84/11, 22/13, 54/13, 148/13, 92/14), kojim je definirano da ukoliko je trajno prestala potreba korištenja nerazvrstane ceste odnosno njezinoga dijela, može se ukinuti status javnog dobra u općoj uporabi a nekretnina ostaje u vlasništvu jedinice lokalne samouprave. Odluku o ukidanju tog statusa donosi predstavničko tijelo jedinice lokalne samouprave (stavak 2.). Predmetna odluka dostavlja se Općinskom sudu radi provedbe brisanja statusa javnog dobra u općoj uporabi (stavak 3. Zakona). 

OCJENA STANJA 
Općinske nekretnine u zemljišnim knjigama su uknjižene kao opće dobro iako to u naravi nisu, te je to pravna prepreka za rješavanje imovinsko pravnog statusa nekretnina za koje je pokrenut postupak legalizacije, odnosno pravni promet sa navedenim nekretninama, a sukladno faktičnom stanju na terenu te važećim dokumentima prostornog uređenja. Zakonom o vlasništvu i drugim stvarnim pravima (»Narodne novine« broj 91/96, 68/ 98, 137/99, 22/00, 114/01, 79/06, 141/06, 146/08, 38/09, 153/ 09, 43/12 i 152/14) i Zakonom o cestama, omogućava se da se takve nekretnine koje su upisane u zemljišnim knjigama kao opće-javno dobro po statusu ukinu kao javno dobro, uz istodobni upis prava vlasništva u korist jedinice lokalne samouprave. 

Da bi Općina Jelenje mogla raspolagati nekretninama uknjiženim kao javno dobro u općoj uporabi kao neotuđivo vlasništvo Općine, potrebno je prethodno ukinuti to svojstvo u površini koja je predmet raspolaganja. 

U predmetnom slučaju predlaže se ukidanje svojstva javnog dobra na dijelu nekretnine oznake k.č. 7053 KO Jelenje oznaka zemljišta "put" javno dobro, koje je u naravi "ne izgrađeno građevinsko zemljište" 

PITANJA KOJA SE UREĐUJU ODLUKOM
Javna dobra u općoj uporabi, moguće je ukinuti ako je ono prestalo iz razloga što se više ne koristi kao javno dobro u općoj uporabi ili je važećom prostorno planskom dokumentacijom izmijenjena, odnosno određena druga namjena tog dobra, pa je time došlo do ukidanja javnog dobra u općoj uporabi, u predmetnom slučaju formiranje okućnice objektu na k.č. navedenoj u točci 2. obrazloženja.

POSLJEDICE PROIZAŠLE DONOŠENJEM OVOG AKTA
Upravljanje takvim dobrima, temeljem važećih zakonskih propisa u nadležnosti je jedinica lokalne samouprave koje prostorno-planskom dokumentacijom (prostornim, generalnim i detaljnim planovima) utvrđuju korištenje, namjenu, oblikovanje građevinskog zemljišta. 

Slijedom iznijetoga po donošenju odluke o ukidanju svojstva općeg dobra (javnog dobra u općoj uporabi), te uknjižbe predmetne nekretnine na Općinu Jelenje može se započeti sa raspolaganjem zemljišta u smislu formiranja okućnica i građevinskih parcela. 
SREDSTVA POTREBNA ZA PROVOĐENJE ODLUKE
 Sredstva za provođenje predložene Odluke nisu potrebna.                            
